Diari Oficial de la Generalitat Valenciana


Sumari del DOGV 8700, del 18-12-2019 (2019/11799)

RESOLUCIÓ de 2 de desembre de 2019, de la directora general de Personal Docent, per la qual, en execució de sentència, s'inclou una aspirant en la llista de seleccionats en el procediment selectiu per a accés als cossos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11287


Data del document
:   02-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 2 de desembre de 2019, de la directora general de Personal Docent, per la qual, en execució de sentència, s'inclou una aspirant en la llista de seleccionats en el procediment selectiu per a accés als cossos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació. [2019/11985]  
Per Ordre de 22 de desembre de 2009, de la Conselleria d'Educació (DOGV 6175, 30 de desembre), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, en el qual va participar Pilar Martínez Pérez per l'especialitat de Tecnologia, si bé va resultar exclosa per no tindre la titulació requerida, segons l'annex corresponent de la Resolució de 22 de desembre de 2010, del director general de Personal de la Conselleria d'Educació, per la qual es declaren aprovades les llistes definitives d'admesos i exclosos per a participar en l'esmentat procediment (DOGV 6439, 17 de gener).  
Presentat recurs contra la resolució d'exclusió per la senyora Martínez Pérez, va ser desestimat per Resolució de 24 de juny de 2015, contra la qual va interposar un recurs contenciós administratiu (procediment abreujat 550/2015), en què el Jutjat Contenciós Administratiu núm. 7 de València va dictar la sentència núm. 84/2016, de 22 de març de 2016, que declara el dret de l'actora a ocupar el lloc de catedràtica en Tecnologia.  
Aquesta sentència va ser objecte de recurs d'apel·lació davant del Tribunal Superior de Justícia de la Comunitat Valenciana, que va dictar la sentència desestimatòria núm. 592/2019, de 10 de juliol de 2019, i en virtut de tot això, resolc:  
  
Primer  
En execució de la sentència núm. 84/2016, de 22 de març de 2016, del Jutjat Contenciós Administratiu núm. 7 de València, declarar Pilar Martínez Pérez com a aspirant seleccionada en el procediment selectiu d'accés al cos de catedràtics d'Ensenyament Secundari convocat per Ordre de 22 de desembre de 2009, per l'especialitat de Tecnologia, amb una qualificació de 5,925 punts.  
  
Segon  
Elevar al Ministeri d'Educació i Formació Professional la corresponent proposta de nomenament de Pilar Martínez Pérez com a funcionària de carrera del cos de catedràtics d'Ensenyament Secundari per l'especialitat de Tecnologia, i això amb efectes econòmics i administratius d'1 de setembre de 2014, segons preveu la Resolució de 24 de febrer de 2015, de la Direcció General de Centres i Personal Docent (DOGV 7480, 6 de març).  
  
Tercer  
De conformitat amb el que es preveu en l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els qui accedisquen per aquest procediment estaran exempts de la realització de la fase de pràctiques, i romandran com a catedràtics en la mateixa destinació que ocupaven en el cos de procedència, sempre que aquesta destinació siga del mateix àmbit de l'administració educativa convocant.  
  
Contra la present resolució les parts legitimades podran promoure un incident d'execució de sentència davant del Jutjat Contenciós Administratiu núm. 7 de València, de conformitat amb el que disposen els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de desembre de 2019.- La directora general de Personal Docent: M.ª Ángeles Herranz Ábalos.